open-index/open-wikipedia-markdown huggingface dataset:
Gronau (Leine)

**Gronau (Leine)** on kaupunki Saksassa Ala-Saksin osavaltion kaakkoisosassa.

## Maantiede
Gronau sijaitsee Hildesheimin lounaispuolella Leineberglandin ja Innersteberglandin välissä. Leine-joki kulkee kaupungin halki.

## Historia
Gronau perustettiin Hochstift Hildesheimin lounaiseksi linnoitukseksi Leinejoen saarelle vuonna 1298. Alun perin nimi oli *Gronowe*, ja se viittaa kaupungin maantieteelliseen sijaintiin Leinejoen tasankojen ympäröimänä (Grüne Aue, vihreä tulvatasanko). Vuonna 1427 Gronausta tuli Hansa-kaupunki.

1900-luvun alussa Gronau kasvoi teollistumisen ja Elze–Bodenburg-rautatieyhteyden avaamisen myötä. 1980- ja 1990-luvuilla Gronau koki rakennemuutoksen, jonka myötä katosi metalli- ja kemianteollisuuden työpaikkoja.

Naapurikunnat Banteln, Betheln, Brüggen (Leine), Despetal ja Rheden yhdistyvät Gronauhun marraskuussa 2016.

## Kaupunkikuva
Gronaun kaupunkikuvaa hallitsevat niin kutsutut ristikkotalot. Vanhaa kantakaupunkia ympäröineiden muurien paikalle on sittemmin rakennettu jalankulku- ja polkupyöräväyliä. Osia vanhasta kaupunginmuurista on säilynyt jälkipolville. Vanhankaupungin maamerkki on St.-Matthäin kirkko 65-metrisine torneineen. Varhaisin asiakirjamaininta kirkosta on vuodelta 1309. Nykyisen kirkon rakentaminen aloitettiin 1457. Lukuisista tulipaloista vuosisatojen saatossa kärsinyt kirkko päätettiin 1800-luvun puolivälissä peruskorjata.

## Lähteet ja viitteet

## Aiheesta muualla

*700 Jahre Gronau (Leine). Festbuch zum Jubiläum. Gronau (Leine) 1997
*Th. Siegemann, W. Schramme: Geschichte der Stadt Gronau. Gronau (Hann.) 1931
Jiamusi

**Jiamusi** (, pinyin: Jiāmùsī Shì; mantšuksi: *Giyamusi*) on prefektuuritason kaupunki Kiinan Heilongjiangin maakunnan koillisosassa. Se on Kiinan itäisin prefektuuritason kaupunki. Kaupungin keskusta sijaitsee linnuntietä noin 310 kilometriä maakunnan pääkaupunki Harbinista itäkoilliseen. Prefektuurin pinta-ala on 32&nbsp;703 neliökilometriä ja väkiluku 2,55 miljoonaa (2010).

Kaupunki rajoittuu pohjoisessa ja idässä Venäjälle, etelässä Shuangyashanin, Qitaihen ja Harbinin, lännessä Yinchunin sekä luoteessa Hegangin prefektuuritason kaupunkeihin.

## Hallinnollinen jako
Piirikuntatasolla prefektuuri jaetaan 10 osaan seuraavasti:

; Kaupunkipiirit (4)
* 1. Qianjin (前进区), 171&nbsp;530 as.
* 2. Xiangyang (向阳区), 233&nbsp;855 as.
* 3. Dongfeng (东风区), 161&nbsp;740 as.
* 4. Jiaoqu (郊区), 314&nbsp;586 as.
; Piirikuntatason kaupungit (3)
* 5. Tongjiang (同江市), 179&nbsp;791 as.
* 6. Fujin (富锦市), 437&nbsp;165 as.
* 10. Fuyuan (抚远市), 126&nbsp;694 as.
; Piirikunnat (3)
* 7. Huanan (桦南县), 468&nbsp;698 as.
* 8. Huachuan (桦川县), 202&nbsp;827 as.
* 9. Tangyuan (汤原县), 255&nbsp;211 as.

## Galleria

The night view of Fuyuan.jpg|Kaupunkikuva Fuyuanista.
Amur and Ussuri - P1040668.JPG|Amurjoki ja Ussurijoki kohtaavat. Ussuri virtaa kuvan alaosassa vasemmalta oikealle; Amur virtaa kuvan vasenylhäältä keskioikealle. Jokien välissä vasemmalta oikealle on Kiinan Fuyuan, Yinlongsaari (Tarabarov) ja Heixiazisaari (Bolshoy Ussuriysky). Uusi Kiina-Venäjä -raja Heixiazisaaressa kulkee kuvan keskellä.
Memorial to the defenders of Fuyuan.jpg|Neuvostoliiton merivoimien muistomerkki Fuyuanissa.


## Lähteet

## Aiheesta muualla

* Jiamusin virallinen sivusto   (jms.gov.cn)
Carlos Arias Navarro

**Carlos Arias Navarro** (11. joulukuuta 1908 Madrid – 27. marraskuuta 1989 Madrid) oli espanjalainen poliitikko, joka toimi korkeissa asemissa Francisco Francon diktatuurin aikana. Hän oli Espanjan pääministerinä diktatuurin loppuvaiheessa vuosina 1973–1976.

Arias Navarro oli koulutukseltaan lakitieteen tohtori ja työskenteli vuodesta 1929 virkamiehenä Espanjan oikeusministeriössä. Espanjan sisällissodan aikana tasavallan edustajat vangitsivat hänet, koska hän tuki Francon joukkoja. Sisällissodan päätyttyä Francon voittoon Arias Navarro vapautui ja hänet nimitettiin sotilassyyttäjäksi. Hän osallistui Francon diktatuurin vastustajien vainoihin.

Arias Navarro toimi Leónin maakunnan kuvernöörinä 1944–1949, Navarran kuvernöörinä 1949, Espanjan turvallisuusjohtajana 1957–1965, Madridin pormestarina 1965–1973 ja sisäministerinä 1973. Hänet nimitettiin pääministeriksi Luis Carrero Blancon kuoltua ETA:n järjestämässä attentaatissa vuonna 1973. Arias Navarro oli ainoa siviili Espanjan pääministerinä Francon valtakaudella. Francon kuoltua vuonna 1975 uudeksi valtionpäämieheksi tuli kuningas Juan Carlos I, joka antoi aluksi Arias Navarron jatkaa pääministerinä. Kun hän osoittautui haluttomaksi Francon ajan poliittisen järjestelmän uudistamiseen, kuningas erotti hänet vuonna 1976 ja nimitti uudeksi pääministeriksi Adolfo Suárezin. Arias Navarro palkittiin myöhemmin markiisin aatelisarvolla eikä hänen rikoksiaan tutkittu edes Espanjan siirryttyä demokratiaan.

## Lähteet

## Aiheesta muualla
*Carlos Arias Navarro  Biografías y Vidas
Veikko Palosuo

**Veikko Juhana Palosuo** (vuoteen 1933 **Brander**; 29. marraskuuta 1911 Helsinki – 9. joulukuuta 1999 Helsinki) oli suomalainen metsäalan toimija, Keskusmetsäseura Tapion toimitusjohtaja ja metsäneuvos. 

## Henkilöhistoria
Palosuon vanhemmat olivat ylijohtaja, ministeri Uuno Brander sekä Helena Sofia Karttunen ja puoliso vuodesta 1937 Meeri Mirjam Harto (Häggström). Hän tuli ylioppilaaksi Helsingin suomalaisesta yhteiskoulusta 1930 ja suoritti metsänhoitotutkinnon 1933. Palosuo työskenteli 1930-luvulla ja 1940-luvun alussa useissa metsätalouden ja sahausliiketoiminnan tehtävissä, mutta myös asutustoiminnan parissa. Sota-aikana hän toimi sekä joukkueenjohtajana, komppanianpäällikkönä, viestikouluttajana että sotilashallinnon metsätoimistossa. Palosuo oli Keskusmetsäseura Tapion toimitusjohtaja 1963–1976.

Veikko Palosuon poika on Kansanterveyslaitoksen tutkimusprofessori Timo Palosuo (s. 1939).

## Teoksia
* *Sukuunsa suopetäjä. Rovasti U. W. Telén (1807–1890) ja hänen perhekuntansa*, 1982
* *Suopetäjän käpyjä: Metsämiehen muisteluksia*, 1988
* *La Dottoressa: Liisi Karttunen Roomassa 1907–1944*, 1991
* *Isäni Uuno Brander: maatalousmies ja rajaseututyön johtaja*, 1994.

## Lähteet
Protacanthopterygii

**Protacanthopterygii** on viuhkaeväisten kalojen ylälahko.

## Lahkot
Protacanthopterygii jaetaan kolmeen lahkoon:
*Esociformes – haukikalat
*Osmeriformes – kuorekalat
*Salmoniformes – lohikalat

## Lähteet
*
José María Gil-Robles

**José María Gil-Robles** voi tarkoittaa seuraavia henkilöitä:

*José María Gil-Robles y Quiñones (1898–1980), espanjalainen poliitikko, toisen tasavallan aikainen puoluejohtaja
*José María Gil-Robles y Gil-Delgado (1935–2023), espanjalainen poliitikko, Euroopan parlamentin puhemies 1997–1999
Arctic Airlink

**Arctic Airlink** oli Oulun, Luulajan ja Tromssan välinen lentoreitti. Oulun kaupunki, Norrbottenin maakäräjät ja Tromssan aluehallinto olivat sitoutuneet rahoittamaan lentoreittiä ainakin viideksi vuodeksi. Lentoyhteyttä operoi NextJet 33-paikkaisella lentokoneella viisi kertaa viikossa. 

Lentoyhteyttä varten perustettiin yhteisyritys Arctic Link AB. Jokainen kaupunki omistaa yrityksestä 16% ja loput 52% Norrbottenin kauppakamari. Kaupungit olivat sitoutuneet sijoittamaan vuosittain korkeintaan 5 miljoonaa Ruotsin kruunua lentoyhteyden ylläpitämiseen. Reitin tarkoituksena oli edistää maiden yhteistyötä elinkeinoelämässä sekä korkeakoulujen ja tutkimuslaitosten välillä.

Reitti lakkautettiin vuonna 2018 operoivan lentoyhtiön NextJetin hakeuduttua konkurssiin. Korvaavaa operaattoria reitille ei hankittu.

## Lähteet
Mikael Granvik

**Mikael Granvik** (s. 1977) on suomalainen tähtitieteen tutkija Helsingin yliopistossa ja Luulajan teknillisessä yliopistossa. Hän on ollut tutkijana myös Paikkatietokeskuksessa, jonka vastuulla on Suomeen putoavan avaruusromun seuranta. Hän on kehittänyt tilastollisia menetelmiä asteroidien tunnistamiseksi. Hänen mukaansa on asteroidi 14328 saanut nimen Granvik.

## Lähteet
HMS Hannibal (1854)

**HMS Hannibal** oli Britannian kuninkaallisen laivaston  Albion-luokan 90-tykkinen toisen luokan linjalaiva.

## Valmistus

Alus tilattiin 12. maaliskuuta 1840 Woolwichin telakalta. Tilaus uudistettiin 19. kesäkuuta 1847 John Edyen suunnitelmien mukaiseksi. Köli laskettiin joulukuussa 1848. Aluksen tilaus uudistettiin 23. syyskuuta 1852 potkurikäyttöisenä taistelulaivana, jonka muutostyöt aloitettiin vielä samana päivänä. Alus laskettiin vesille 31. tammikuuta 1854 ja valmistui 22. kesäkuuta.

## Palvelus
Alus otettiin palvelukseen 18. maaliskuuta 1854 laivasto-osaston kommodorin aluksena ensimmäisenä päällikkönään Frederick William Grey. Osaston tehtävänä oli kuljettaa 10&nbsp;000 ranskalaista sotilasta Ahvenanmaalle. Myöhemmin alus siirrettiin Mustallemerelle. John Charles Dalrymple Hay vastaanotti aluksen päällikkyyden 25. tammikuuta 1855, jolloin se oli kontra-amiraali Houston Stewartin lippulaivana Mustallamerellä ja myöhemmin Välimerellä. Alus poistettiin palveluksesta 20. marraskuuta 1856 Portsmouthissa.

Alus palautettiin palvelukseen 1. helmikuuta 1858 Portsmouthin vartioaluksena päällikkönään George Fowler Hastings. Se kuljetti Garibaldin sotilaita Italiassa ja saapui Napoliin heinäkuussa 1860. Alus muutettiin 1874 proomuksi ja myytiin romutettavaksi 12. huhtikuuta 1904.

## Lähteet
*

### Viitteet
HMS Algiers (1854)

**HMS Algiers** oli Britannian kuninkaallisen laivaston  vuonna 1854 valmistunut Albion-luokan 91-tykkinen toisen luokan linjalaiva.

## Valmistus

Alus tilattiin 3. lokakuuta 1833 Pembroken telakalta Queen-luokan 110-tykkisenä ensimmäisen luokan linjalaivana. Alus päätettiin 11. joulukuuta 1834 muuttaa 74-tykkiseksi kaksikantiseksi alukseksi, mutta Symondsin suunnittelema runkorakenne ja 110-tykkisen aluksen mittasuhteet päätettiin kuitenkin säilyttää. Suunnitelman mukaan alukselle asennettaisiin alemmalle tykkikannelle 28 kappaletta 8 tuuman ja 68 naulan 65 cwt:n tykkiä ja ylemmälle kannelle saman verran 32 naulan 56 cwt:n tykkejä. Lisäksi alusten puolikannelle ja etukannelle oli tarkoitus asentaa 16 kappaletta 32 naulan 48 cwt:n ja kaksi kappaletta 32 naulan 56 cwt:n tykkiä. Amiraliteetti päätti kuitenkin 5. helmikuuta 1839 palauttaa *Algiersin* 110-tykkiseksi alukseksi.

Aluksen tilaus uudistettiin 26. joulukuuta 1840 Albion-luokkassa Plymouthin telakalta, missä köli laskettiin 90-tykkisenä toisen luokan linjalaivana 10. heinäkuuta 1840.. Read, Chatfield ja Creuze tekivät uudet suunnitelmat, joilla alus tilattiin 25. huhtikuuta 1847 uudelleen Devonportin telakalta pidennettynä noin kahdella metrillä Queen-luokan suunnitelmasta. Alus tilattiin uudelleen 3. elokuuta 1852 potkurialuksena. Muutostyöt aloitettiin 27. syyskuuta 1852. Alus laskettiin vesille 26. tammikuuta 1854 ja valmistui 30. kesäkuuta, jolloin se sijoitettiin reserviin. Alukselle asennettiin ensin *[[HMS Megaera]]lla* ollut höyrykone, joka osoittautui heikoksi. Höyrykone korvattiin uudella neljäsylinterisellä höyrykoneella, joka tuotti 450 nhp:tä yhteen akseliin. Alus saavutti koeajoissa 9 solmua 1&nbsp;117 ihp:llä.

## Palvelus
Alus otettiin palvelukseen 27. toukokuuta 1854 Itämerelle joukkojenkuljetusaluksena ensimmäisenä päällikkönään Charles Talbot. Se kuljetti myöhemmin joukkoja Mustallemerelle. Toukokuussa 1855 alus osallistui Krimin sodassa Kerchin ja Jenikalen valtaukseen. Sodan jälkeen alus oli Maltalla ja tykkivenelaivueen emälaivana. Alus osallistui vuoden 1856 laivastokatselmukseen Spitheadissä. Alus poistettiin 12. joulukuuta 1862 palveluksesta Portsmouthissa ja myytiin 26. helmikuuta 1870 Mr. D. Cooper Scottille romutettavaksi.

## Lähteet
*

### Viitteet
2-piperidoni

**2-Piperidoni** eli **2-piperidinoni** tai **δ-valerolaktaami** (C5H9NO) on laktaameihin kuuluva heterosyklinen orgaaninen yhdiste. Yhdistettä käytetään muiden yhdisteiden esimerkiksi polymeerien valmistamiseen.

## Ominaisuudet
Huoneenlämpötilassa 2-piperidoni on väritöntä hygroskooppista kiteistä ainetta. Yhdiste liukenee erittäin hyvin veteen ja etanoliin sekä dietyylieetteriin. Myös hapot liuottavat sitä.

## Valmistus ja käyttö
2-Piperidonia voidaan valmistaa Beckmann-toisiintumisella syklopentanonioksiimista. Toinen tapa valmistaa yhdistettä on vetysyanidin reaktio gammabutyrolaktonin kanssa ja muodostuva 4-syanovoihappo kondensoituu 2-piperidoniksi vedytyksen seurauksena.

2-Piperidonia käytetään orgaanisissa synteeseissä. se on esimerkiksi polyamideihin kuuluvan Nylon 5:n valmistuksen monomeeri ja Nylon %:tä valmistetaan siitä renkaanavautumispolymeroinnilla. 2-Piperidonin kuusiatominen rengasrakenne on suhteellisen pysyvä, minkä vuoksi polymeroituminen on hidasta ja vaatii initiaattoreiksi kvaternäärisiä ammoniumsuoloja.

## Lähteet
Vierumäki Floorball Cup

**Vierumäki Floorball Cup** (VFC) on helsinkiläisen salibandyseuran Tapanilan Erän järjestämä salibandyturnaus tytöille. Turnausta järjestämässä ovat myös yhteistyökumppanit Vierumäki sekä opiskelijat Haaga-Helian ammattikorkeakoulun liikunnan ja vapaa-ajan koulutusohjelmasta. Opiskelijat ovat mukana vahvasti projektin suunnittelussa ja toteutuksessa. 

Turnaus pelataan Suomen Urheiluopistolla Vierumäellä, jossa puitteet tapahtumalle on mitä parhaimmat. Pelikentät, majoitukset, ruokailut ja kaikki muu oheistoiminta on lähellä. Majoitusta löytyy myös kannustusjoukoille. Turnauksen järjestämisen taustalla oli ajatus Suomen ensimmäisestä vain tytöille suunnatusta kaudenpäätöstapahtumasta. Erilaiseksi turnauksen tekee myös monipuolinen oheistoiminta ja Suomen Urheiluopisto, jossa kaikki palvelut ovat käden ulottuvilla. 

Ensimmäinen tytöille suunnattu Vierumäki Floorball Cup järjestettiin Suomen Urheiluopistolla 15.-17.5.2015. Tällöin mukana oli 20 F-, E- ja D-ikäistä tyttöjoukkuetta ympäri Suomen. D-tyttöjen sarjan voittajaksi selviytyi Lohjan salibandy (LoSB) ja toisen sijan jakoivat Mynämäen SBS Wirmo ja Steelers Hämeenlinnasta. E-tyttöjen sarjan voittaja oli SBS Wirmo, toiseksi ylsi Pornaisten Light Iron ja kolmanneksi sijoittui LoSB. Turnaukseen osallistui myös kolme F-tyttöjoukkuetta. He saivat turnauksesta arvokasta pelikokemusta ja heidät kaikki palkittiin. Turnauksen ohella järjestettiin muuta oheistoimintaa, joista suosituimpia olivat vesidisko, melonta sekä kaupunkisota. 

Positiivista palautetta kerännyt turnaus saa jatkoa. Vuonna 2016 Vierumäki Floorball Cup on enemmän kuin turnaus. Kevään tapahtuma-ajankohta on 6.-8.5.2015 eli äitienpäiväviikonloppu. Tapahtumajärjestelyissä ja oheistoiminnoissa on huomioitu pelaajien lisäksi äidit, kannustusjoukot sekä muut perheenjäsenet.
Läkeenlahti

**Läkeenlahti**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Läkeenlahti on osa Kyrösjärven lähialuetta.

## Maantietoa
Järvi on 700 metriä pitkä, 300 metriä leveä ja sen pinta-ala on 8,3 hehtaaria. Yli puolet ympäröivistä rannoista rajautuvat peltomaahan. Itärannalla on metsäistä mäkimaata. Järveen laskee muutama pelto-oja ja sen eteläpäästä lähtee järven 150 metriä pitkä laskuoja, joka laskee vedet Kyrösjärven Sikurinlahden kupeeseen. Laskuojan yli kulkee kylätie. Soistuneeseen rantaan ei ole rakennettu montaakaan vapaa-ajan asuntoa. Järvelle johtaa teitä vain talojen pihoilta. Niille pääsee valtatieltä 3, joka ohittaa järven kilometrin etäisyydeltä.

## Historiaa
Läkeenlahti on yksi Kyrösjärven lähiympäristön järvistä, jotka syntyivät Kyrösjärven pinnanlaskujen vuoksi 1800-luvulla. Vesi laski niin paljon, että lahdensuun rannat kuroutuivat yhteen ja sen tilalle jäi ainoastaan järven nykyinen laskuoja.

## Lähteet
Zaōn hyppyrimäki

**Zaōn hyppyrimäki** () on hyppyrimäki Yamagatassa Japanissa.

## Historia
Zaōn hyppyrimäessä on järjestetty vuosittain kansallisia kilpailuja sen valmistumisesta vuodesta 1978 alkaen. Vuodesta 1995 alkaen on järjestetty myös Continental Cupin kilpailuja. Vuodesta 2012 alkaen siinä on järjestetty naisten maailmancupin osakilpailuja.

Vuoden 1999 remontissa mäen K-piste siirtyi 85 metristä 90 metriin ja HS-pisteeksi tuli myöhemmin 100 metriä. Keväällä 2013 vanha vauhtimäki purettiin ja sen jälkeen alettiin rakentaa kokonaan uutta vauhtimäkeä samalle paikalle. Uuteen vauhtimäkeen asennettiin Ski-Line-latu-ura. Remontin yhteydessä myös alastulorinne muotoiltiin uudelleen, rakennettiin uusi hiihtohissi ja tuomaritorni sekä uusittiin hyppyrimäen valaistus. Tammikuussa 2014 järjestettiin ensimmäiset kilpailut uudessa hyppyrimäessä. Joulukuussa 2015 alastulorinteeseen asennettiin muovitus ja hyppyrimäki FIS-sertifioitiin uudelleen. Sertifioinnissa K-piste siirtyi 90 metristä 95 metriin ja HS-piste siirtyi 100 metristä 106 metriin, samalla hyppyrimäki nimettiin Kuraray Zaō Schanzeksi. Vuonna 2016 HS-piste siirrettiin 103 metriin ja kesällä 2017 HS-piste siirrettiin 102 metriin.

## Mäkiennätyksen kehittyminen (miehet)
Mäkiennätyksen 103,5 metriä on hypännyt Robert Johansson.

## Mäkiennätyksen kehittyminen (naiset)
Naisten mäkiennätyksen 106,0 metriä on hypännyt Sara Takanashi.

## Kesämäkiennätyksen kehittyminen (miehet)
Kesämäkiennätyksen 108,5 metriä on hypännyt Ryōyū Kobayashi.

## Kesämäkiennätyksen kehittyminen (naiset)
Naisten kesämäkiennätyksen 95,0 metriä on hypännyt Yuki Itō.

## Lähteet
*Zaō skisprungschanzen.com 
*Zao hill Certificate  acs-jp.co.jp
*Results – Zao fis-ski.com 

### Viitteet
Antonio Cesaro

**Claudio Castagnoli** (s. 27. joulukuuta 1980) on sveitsiläinen showpainija, joka tunnetaan paremmin kehänimellään Cesaro (aikaisemmin Antonio Cesaro). Ennen WWE läpimurtoaan hän on esiintynyt muun muassa amerikkalaisissa Ring of Honor ja Combat Zone Wrestling promootioissa. Lokakuuhun 2015 mennessä Cesaro on voittanut WWE tag team-mestaruuden kerran ja WWE United States-mestaruuden kerran.

Cesaro voitti kautta aikain ensimmäisen Andre the Giant memorial battle royalin WrestleMania XXX -tapahtumassa.

## Lähteet

## Aiheesta muualla
Daxing’anlingin prefektuuri

**Daxing'anlingin prefektuuri** (, pinyin: Dàxīng'ānlǐng Dìqū) on prefektuuri Kiinan Heilongjiangin maakunnan luoteisosassa. Se on Kiinan pohjoisin prefektuuri. Prefektuurin pinta-ala on 82&nbsp;929 neliökilometriä, joista 18&nbsp;160 neliökilometriä kuuluu virallisesti Sisä-Mongoliaan. Asukasmäärä oli 511&nbsp;560 vuonna 2010. Prefektuurin hallintokeskus sijaitsee Jiagedaqin piirissä, joka on noin 550 kilometriä maakunnan pääkaupunki Harbinista luoteeseen.

## Hallinnollinen jako

Piirikuntatasolla prefektuuri jakautuu 4 hallintopiiriin ja 3 piirikuntaan seuraavasti:

; Hallintopiirit (4)
* 7. Jiagedaqi (加格达奇区), 154&nbsp;359 as.
* 6. Songling (松岭区), 33&nbsp;555 as.
* 4. Huzhong (呼中区), 45&nbsp;039 as.
* 5. Xinlin (新林区), 50&nbsp;859 as.
; Piirikunnat (3)
* 1. Mohe (漠河县), 83&nbsp;414 as.
* 2. Tahe (塔河县), 92&nbsp;473 as.
* 3. Huma (呼玛县), 51&nbsp;861 as.

### Erikoisuudet prefektuurin hallinnossa
Daxing'anlingin prefektuuri on erikoinen hallintoyksikkö Kiinassa. Prefektuuri kuuluu Heilongjiangin maakuntaan, mutta osat alueistaan (Jiagedaqi ja Songling) kuuluvat Sisä-Mongoliaan. Toiseksi, Kiinan virallinen hallintajako ei tunnista Huzhongin ja Xinlinin piirejä; ne kuuluvat virallisesti Human piirikuntaan. Kolmanneksi, Kiinassa jos prefektuuri ei saanut kaupungin asemaa, sen hallintokeskus sijaitsee yleensä jossain piirikunnassa tai piirikuntatason kaupungissa, mutta Daxing'anlingin hallintokeskus on Jiagedaqin piirissä.

## Galleria

大兴安岭林海.jpg|Metsämaisemaa Daxing'anlingissa.
Jagdaqi_northhill.jpg|Muistomerkki Jiagedaqissa.
漠河景色 Northernmost China--Mohe.jpg|Mohen piirikunta.
Zuibeikun530.png|Kiinan pohjoisin kohde.


## Lähteet

## Aiheesta muualla
Joensuun Tiedepuisto

**Joensuun Tiedepuisto** on perustettu vuonna 1990. Se toimii Joensuun keskustan tuntumassa Länsikadulla. Pääomistaja on Joensuun kaupunki, joka omistaa Joensuun Tiedepuisto Oy:stä 86 prosenttia. 
Yhtiöllä on 24 työntekijää. Se vuokraa työ- ja kokoustiloja yritykselle ja tarjoaa asiantuntijapalveluita. Yrityshautomo-ohjelmassa on vuosittain 20–30 yritystä.
Joensuun Tiedepuisto Oy toimintamalli on nettisivujensa mukaan "vahvistaa Joensuun seudun ja maakunnan elinkeinoelämää tarjoamalla innovatiivisia toimintaympäristöjä liiketoiminnan kasvulle". 

Tiedepuistossa oli vuonna 2015 noin 120 yritystä, suurin osa tietotekniikan ja ohjelmistoalan yrityksiä. Työntekijöitä on noin 1000. Toimitilaa on 40 000 neliötä. Tiedepuisto aloitti Louhelan koulun siipirakennuksessa vuonna 1990. Sen jälkeen samalla tontilla on tehty laajennuksia neljässä eri vaiheessa. Tiedepuistossa on tiloja myös muun muassa Itä-Suomen yliopistolla, Joensuun lyseon lukiolla, Itä-Suomen liikuntaopistolla, Pohjois-Karjalan liikunnalla (Pokali) ja Puolustusvoimien palvelukeskuksella.

## Lähteet
Underworld: Blood Wars

**Underworld: Blood Wars** (myös nimellä **Underworld 5**) on Anna Foersterin vuonna 2016 julkaistu toiminta- ja jännityselokuva. Sen nimenä oli alun perin *Underworld: Next Generation* mutta sen nimi vaihdettiin huhtikuussa 2016. Se on viides *Underworld*-elokuvasarjan osa.

## Näyttelijät

Lähde: 

## Underworld-sarja

## Lähteet

## Aiheesta muualla
*
S3RL

**S3RL** (lausutaan **SERL**, oikealta nimeltään **Jole Richard Hughes**) on australialainen DJ, tuottaja ja muusikko, joka on kotoisin Brisbanesta, Queenslandista.

## Diskografia

### Kappaleet

## Lähteet
* Offical DJ Rankings -sivusto 

### Viitteet

## Aiheesta muualla
*YouTube
*Facebook
*SoundCloud
*Myspace
Antti Palva

**Lauri Antti Juhani Palva** (s. 28. marraskuuta 1933 Porvoo) on suomalainen lääkäri ja professori emeritus. 

Palvan vanhemmat olivat lääninrovasti Lauri Ilmari Palva ja Aili Elisabeth Tyni. Hänen puolisonsa vuodesta 1957 on kotitalousopettaja Ritva Impi Rinne. Ylioppilaaksi Palva tuli Riihimäen lyseosta 1952 ja lääketieteen lisensiaatiksi hän valmistui 1959.

Palva toimi Oulun yliopiston korva-, nenä- ja kurkkutautiopin professorina vuodesta 1975 vuoteen 1994. Hänen tutkimusalojaan ovat olleet kuulontutkimus, välikorvan patologia ja sisäkorvan biokemia. Hän on kehittänyt korvaleikkausmenetelmiä.

Palvan veli on professori Heikki Palva.

## Lähteet
Ben Hutton

**Ben Hutton** (s. 20. huhtikuuta 1993) on kanadalainen jääkiekkoilija, joka edustaa NHL-seura Vegas Golden Knightsia. Hän on Vancouver Canucksin viidennen kierroksen varaus .

## Ura
Yliopistouransa jälkeen Hutton siirtyi 16. maaliskuuta 2015 kaksivuotisella tulokassopimuksella Vancouver Canucksiin. Hän pelasi kauden 2014–2015 lopun Canucksin AHL-farmiseura Utica Cometsissa.

5. lokakuuta 2015 Hutton valittiin kautensa NHL:n puolella aloittavien pelaajien joukkoon, vaikka hänen olikin tarkoitus aloittaa kautensa AHL:ssä Utica Cometsissa. Hutton teki debyyttinsä 7. lokakuuta 5–1 -voitossa Calgary Flamesia vastaan ja sai ottelussa myös uransa ensimmäisen tehopisteen syötettyään Jannik Hansenin tekemän ottelun avausmaalin.

Huhtikuussa 2021 Anaheim Ducks kauppasi Huttonin Toronto Maple Leafs vaihdossa viidennen kierroksen varausvuoroon.

## Tilastot

## Lähteet

* 
* 
*
China Mobile

**China Mobile** () on kiinalainen valtio-omisteinen pörssiyhtiö ja maailman suurin matkapuhelinoperaattori. Yrityksellä on yli 800 miljoonaa asiakasta ja sen markkinaosuus on 60 prosenttia kotimaan markkinoilla.

## Lähteet

## Aiheesta muualla
Anthony Bitetto

**Anthony "Tony" Bitetto** (s. 15. heinäkuuta 1990) on yhdysvaltalainen jääkiekkoilija, joka pelaa NHL-seura New York Rangersissa. Nashville Predators varasi hänet numerolla 168 . 

29. maaliskuuta 2012 Bitetto ja Nashville Predators solmivat kahden vuoden tulokassopimuksen. Bitetto aloitti ammattilaisuransa vuonna 2012 pudotuspeleissä Milwaukee Admiralsin riveissä.

Kolmannella täydellä ammattilaiskaudellaan 2014–2015 Bitetto oli Milwaukeen puolustajista paras pisteentekijä. 17. tammikuuta 2015 Bitetto kutsuttiin NHL:n puolelle tekemään NHL-debyyttiä Detroit Red Wingsiä vastaan ottelussa, jonka Detroit voitti lukemin 5–2.

## Tilastot

## Lähteet
* 
* 
* 

### Viitteet
Oksskolten

**Oksskolten** on Nordlandin läänin korkein vuori, Hemnesin kunnassa, Norjassa. Huipun korkeus merenpinnan tasosta on 1&nbsp;916 metriä. Se on osa Skandeihin kuuluvaa Okstindanin vuoristoa.

## Lähteet
Suliskongen

**Suliskongen** (myös **Sulitjelmakongen**) on Nordlandin läänin toiseksi korkein vuori, Fausken kunnassa, Norjassa. Huipun korkeus merenpinnan tasosta on 1&nbsp;908 metriä. Se on osa Skandien vuoristoa ja sijaitsee lähellä Ruotsin rajaa.

## Lähteet
Dylan DeMelo

**Dylan DeMelo** (s. 1. toukokuuta 1993) on kanadalainen jääkiekkoilija, joka pelaa NHL-seura Winnipeg Jetsin organisaatiossa.

## Pelaajaura
DeMelo pelasi neljän kauden ajan vuosina 2009–2013 juniorikiekkoa Ontario Hockey Leaguessa, jossa teki 25 maalia ja 100 syöttöpistettä eli yhteensä 125 tehopistettä 218 ottelussa. Hän sai myös 220 rangaistusminuuttia. San Jose Sharks varasi DeMelon vuoden 2012 varaustilaisuudessa.

20. huhtikuuta 2012 DeMelo solmi San Jose Sharksin kanssa tulokassopimuksen. Hän debytoi NHL:ssä 17. lokakuuta 2015 ottelussa New York Islandersia vastaan.

Helmikuussa 2020 Ottawa Senators kauppasi DeMelon Winnipeg Jetsiin vaihdossa kolmannen kierroksen varausvuoroon. Lokakuussa 2020 DeMelo teki Jetsin kanssa nelivuotisen jatkosopimuksen jonka cap hit on kolme miljoonaa dollaria. Kesäkuussa 2024 DeMelo solmi Jetsin kanssa nelivuotisen ja yhteensä 19,6 miljoonan dollarin arvoisen jatkosopimuksen.

## Tilastot

## Lähteet
* 
* 
* 

### Viitteet
Brix Smith Start

**Brix Smith Start** (s. 12. marraskuuta 1962) on yhdysvaltalainen muusikko. Hän toimii  Ultimate Shopper -ohjelman päätuomarina. Hän on muoti-ikoni.

Hän omistaa miehensä Philip Startin kanssa muotiliikkeitä.

## Lähteet
Pankajärvi (järvi)

**Pankajärvi** on Lieksan reitin järvi Lieksassa. Se on 12 kilometriä pitkä ja laskee Lieksanjokea Pieliseen. Pankajärven pinta-ala on 23,8 neliökilometriä.

## Maantiede
Niemet ja saaret jakavat Pankajärven useisiin selkävesiin, jotka ovat Ahvenselkä, Niskanselkä, Kallioselkä ja Mustaselkä järven eteläosassa. Mustaselältä siirrytään Lietesalmea luoteeseen Lehtoselälle, jonka pohjoispuolella sijaitsee Oinasselkä. Oinasselältä on yhteys Metelinjokea järven pohjoisimpaan osaan eli Lonttaan. Pankajärven kaakkoisosan muodostaa Pudasjärvi, jonne kuljetaan Putaansalmen kautta.

Noin neliökilometri Pankajärvestä on vähintään kymmenen metriä syvä; syvät alueet eivät muodosta yhtenäistä vyöhykettä, vaan järven pohja kumpuilee. Järven syvimmät alueet sijaitsevat Mustaselän pohjoisosassa. Kallioselkä ja muusta järvestä varsin erillään sijaitseva Pudasjärvi ovat kauttaaltaan alle kymmenen metriä syviä.

Pankajärven saariluku on 41. Suurimpia saaria ovat Näräsensaari, Ukonsaari, Kääntämö, Suokkolansaari, Metelinsaari ja Ulkkasaari. Vain Ulkkasaari sijaitsee yli puolen kilometrin etäisyydellä järven rantaviivasta, muut saaret sijaitsevat paikka paikoin vain muutaman metrin levyisten vesiuomien erottamana mantereesta.

## Vesistösuhteet
Pankajärvi (04.423.1.001) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Pankajärven-Pudasjoen alueeseen kuuluu 97 vähintään hehtaarin laajuista järveä. Pankajärvi on niistä selkeästi laajin. Sitä seuraa Rekusenjärvi, Iso-Tainio, Siikajärvi, Naarajärvi ja Joutenjärvi, jota pienemmät vakavedet ovat alle 50 hehtaarin laajuisia.

## Ekologinen tila
Pankajärven ekologinen tila on sama kuin Pielisen, eli hyvä. Kokonaisfosforipitoisuus on 9&nbsp;µg/l ja näkösyvyys 1,8 metriä. Järven vesitilavuus on 90&nbsp;361&nbsp;000 kuutiometriä eli noin 90,4 kuutiohehtometriä.

## Lähteet

## Aiheesta muualla
*[Pankajärvi, Järviwiki](http://www.jarviwiki.fi/wiki/Pankaj%C3%A4rvi_(04.423.1.001))
Bangkok Airways

**Bangkok Airways** (*Bangkok Airways Public Company Limited*)  on alueellinen lentoyhtiö, joka lentää lentoja Thaimaasta eri puolille Aasiaa: Bangladeshiin, Kambodžaan, Kiinaan, Hongkongiin, Laosiin, Malediiveille, Burmaan, Intiaan ja Singaporeen. Yhtiö aloitti toimintansa vuonna 1968 nimellä Sahakol Air, mutta on toiminut vuodesta 1989 nimellä Bangkok Airways. Yhtiön pääkenttänä toimii Suvarnabhumin kansainvälinen lentoasema.

## Laivasto
Heinäkuussa 2016:

## Lähteet

https://www.bangkokair.com/pages/view/our-fleet 
## Aiheesta muualla

* Yhtiön kotisivut
Martti Pellinen

**Martti Mikael Pellinen** (28. elokuuta 1919 Lapinlahti – 8. toukokuuta 2002 Kuopio) oli suomalainen kirjailija.

Pellinen asui vuodesta 1955 Kuopiossa. 

## Teoksia
* *Sallittua oleskelua. Mustaa valkoisella* : novelleja. Alea-kirja, Helsinki 1989
* *Puhetta puiden juurella* : romaani. Painokurikka, Kurikka 1996 

## Lähteet
Nicolas Sinebrychoff

**Nicolas Sinebrychoff** (17. heinäkuuta 1856 Helsinki – 21. heinäkuuta 1896 Espoo) oli venäläistä sukua ollut suomalainen liikemies ja kauppaneuvos, joka toimi sukunsa omistaman Sinebrychoffin panimon toimitusjohtajana vuosina 1878–1886.

## Elämänvaiheet
Nicolas Sinebrychoff oli iäkkäänä avioituneen, upporikkaan kauppaneuvoksen Pavel Sinebrychoffin ja tämän puolison Anna Sinebrychoffin vanhempi poika. Häntä valmennettiin perheyrityksen johtoon lähettämällä hänet nuorena opintomatkoille eri Euroopan maihin ja lyypekkiläisen kauppahuoneen palvelukseen. Hän tuli Sinebrychoffin panimon palvelukseen vuonna 1875. Jo kolme vuotta myöhemmin 79-vuotias Pavel Sinebrychoff luovutti toimitusjohtajan tehtävät 22-vuotiaalle pojalleen Nicolakselle. 

Panimo menestyi Nicolas Sinebrychoffin johdossa hyvin ja uusi viinanpolttimo valmistui vuonna 1880. Hän joutui luopumaan toimitusjohtajan tehtävästä vuonna 1886 sairastuttuaan tuberkuloosiin. Perheyritys muutettiin vuonna 1888 osakeyhtiöksi, jonka johtoon tuli hänen nuorempi veljensä Paul Sinebrychoff. Nicolas oli vielä lyhyen aikaa yhtiön hallituksen jäsenenä ja viimeksi sen tilintarkastajana. Hän sai vuonna 1891 kauppaneuvoksen arvonimen. Kuollessaan tuberkuloosiin vuonna 1896 hän oli pahasti velkaantunut. Hän oli joutunut jo vuonna 1888 panttaamaan omistamansa Sinebrychoff Ab:n osakkeet äidilleen lainaa vastaan.

Sinebrychoff harrasti purjehdusta ja kuului pursiseura Nyländska Jaktklubbeniin (NJK). Seuran ensimmäinen paviljonki rakennettiin vuonna 1881 Mössenholmenin saarelle, Sinebrychoffin perheen Espoossa omistaman Hagalundin kartanon maille. Sinebrychoff maksoi vuonna 1885 paviljongin siirron Helsingin edustalle Valkosaareen, jossa seura edelleen toimii. Tämän ansiosta hänet valittiin vain 28-vuotiaana NJK:n historian nuorimmaksi kommodoriksi. Hän toimi seuran kommodorina vuosina 1885–1889 ja 1892–1893. Vuonna 1886 hän lahjoitti seuralle kiertopalkinnoksi Pietarissa teettämänsä maljan, niin sanotun Sinebrychoffin pokaalin, joka on edelleen käytössä. Se on nykyään Kruunuvuorenselällä käytävän Nicolas Sinebrychoff Challenge -nimisen purjehduskilpailun palkintona.

Sinebrychoffin puoliso oli vapaaherratar Anna Nordenstam (1854–1944), vaikutusvaltaisen senaattori Johan Mauritz Nordenstamin ja Olga Panovan tytär. Nuorempi Anna Sinebrychoff oli kuollessaan vuonna 1944 Suomen viimeinen Sinebrychoff-niminen henkilö. Nicolas ja Anna Sinebrychoffin ainoa lapsi oli kirjailija Olga ”Olly” Donner, joka meni naimisiin insinööri Uno Donnerin kanssa.

Sinebrychoff omisti vuodesta 1890 eteläisessä Espoossa Björnholmin eli Karhusaaren tilan, joka lohkaistiin hänen veljensä perimän Hagalundin kartanon maista. Hän rakennutti sinne arkkitehti K. A. Wreden suunnitteleman huvilan eli Sinebrychoffin huvilan, joka on nykyään Espoon kaupungin omistama Karhusaaren taidekeskus.

## Lähteet

## Aiheesta muualla
*
Anna Puranen

**Anna Elina Puranen** (28. elokuuta 1885 Rautalampi – 13. huhtikuuta 1964 Tervo) oli suomalainen filosofian maisteri, lyseon lehtori, rehtori ja runoilija.

Purasen vanhemmat olivat maanviljelijä Herman Puranen ja Amalia Korhonen. Hän pääsi ylioppilaaksi Kuopion yhteiskoulusta vuonna 1905 ja valmistui  Helsingin yliopistosta filosofian kandidaatiksi 1910 ja maisteriksi 1920. Hän toimi Porin tyttölyseossa suomen kielen, historian ja uskonnon opettajana 1914–1921, suomen kielen vanhempana lehtorina 1921–1952 ja oli rehtorina 1937–1939. 

## Teoksia
* *Kantaatti Porin tyttölyseon 50-vuotisjuhlaan 3.6.1930* ; säveltänyt Erkki Melartin. Pori 1930
* *Juhlaruno Lotta-Svärd yhdistyksen Satakunnan piirin 10-vuotisjuhlaan Kalevalanpäivänä 1931*. Pori 1931
* *Juhlaruno Satakunnan N.L. laulu-, soitto- ja urheilujuhlaan Ulvilassa Juhannuksena 1933*. Pori 1933
* *Kantaatti lottapäiville Porissa 1935* ; säveltänyt Väinö Haapalainen. Turku 1935
* *Pikkulottain "kultaiset sanat" : pienoispuheita*. Lotta-Svärd julkaisu n:o 44. Lotta-Svärd yhdistyksen keskusjohtokunta, Helsinki 1939, uusi painos nimellä *Lottatyttöjen kultaiset sanat : pienoispuheita*. Lotta-Svärd, Helsinki 1943

## Lähteet
Ryysyranta

**Ryysyranta** voi tarkoittaa ainakin seuraavia:

* Ryysyranta, Jooseppi Kenkkusen torpan nimi Ilmari Kiannon romaanissa *[[Ryysyrannan Jooseppi]]* (1924)
* ”Ryysyranta”, Irwin Goodmanin musiikkikappale vuodelta 1967
* *[[Ryysyranta (albumi)|Ryysyranta]]*, Irwin Goodmanin kokoelma-albumi vuodelta 1995
* Ryysyranta, Irwin Goodmanin Hattulaan vuonna 1969 rakennuttama omakotitalo.
Pankajärvi

**Pankajärvi** on kylä Lieksassa. Siellä on kivikautinen asuinpaikka. Pankajärven halki kulkee Rukajärven tie.

## Lähteet
Jari Vikiö

**Jari Vikiö** on suomalainen asianajaja ja Borenius Asianajotoimisto Oy:n senior partner. Hän on osallistunut lukuisiin kotimaisiin ja rajat ylittäviin yrityskauppoihin sekä toimii neuvonantajana pääomasijoitukseen ja yrityskauppoihin liittyvissä kysymyksissä. Lisäksi hänellä on lukuisia hallitusjäsenyyksiä erilaisissa portfolioyhtiöissä.

## Julkaisut
* 

## Lähteet
Patagonian aavikko

**Patagonian aavikko** on kuiva tasankoalue Patagoniassa, eteläisessä Amerikassa, pääosin Argentiinan alueella. Pieni osa aavikkoaluetta sijaitsee myös Chilen alueella. Aavikko on kooltaan noin 670 000 neliökilometriä jolloin se on maailman 8. suurin aavikkoalue.
Aavikkoalue rajoittuu idässä valtamereen ja lännessä Andien vuoristoon. 

## Lähteet
School Days

**School Days** voi tarkoittaa ainakin seuraavia:

* *[[School Days (albumi)|School Days]]*, Stanley Clarken fuusiojazz-albumi vuodelta 1976
* ”School Days”, Chuck Berryn rock ’n’ roll -kappale vuodelta 1957
* ”School Days”, japanilaisen Guardians 4:n singlekappale vuodelta 2009
* *[[School Days (visual novel)|School Days]]*, japanilainen visual novel vuodelta 2005

## Katso myös
* *[[Koulupäivät]]* (*School Daze*), Spike Leen ohjaama elokuva vuodelta 1988.
Kyyros Suomalainen

**Isak Kyyros Suomalainen** (12. syyskuuta 1884 Luvia – 10. toukokuuta 1961) oli suomalainen pankinjohtaja.

Suomalaisen vanhemmat olivat Isak Viktor Suomalainen ja Kristiina Esko. Hän pääsi ylioppilaaksi vuonna 1900 ja suoritti oikeustutkinnon ja ylemmän hallintotutkinnon 1903. Suomalainen sai varatuomarin arvon 1906.

Suomalainen oli Oulun läänin varalääninsihteerinä 1905, asianajajana Helsingissä 1907–1909 ja Kansallis-Osake-Pankissa Mikkelin konttorin johtajana 1909–1922, Lahden konttorin johtajana 1922–1930 sekä pankkiylitarkastajana 1931–1933. Hän oli sitten Suomen Maatalous-Osakepankin pääjohtajana 1933–1945.

Kyyros Suomalainen oli naimisissa 1907–1958 Aino Cecilia Lahdenperän (1882–1958) kanssa.

## Lähteet
Andrew Copp

**Andrew Copp** (s. 8. heinäkuuta 1994) on yhdysvaltalainen jääkiekkoilija, joka pelaa NHL-seura Detroit Red Wingsissa. Hän on Winnipegin neljännen kierroksen varaus . 

## Ura
Copp pelasi yliopistokiekkoa Michiganissa ja oli viimeisenä vuotenaan myös joukkueen kapteeni. Yhteensä hän teki yliopistourallaan 81 tehopistettä 107 ottelussa. Yhteensä 40 tehdystä maalista 11 syntyi ylivoimalla ja viisi alivoimalla. 

Copp lähti yliopiston joukkueesta viimeisenä vuotenaan solmiakseen kolmivuotisen tulokassopimuksen Winnipeg Jetsin kanssa 26. maaliskuuta 2015. Hän pelasi ensimmäisen NHL-pelinsä 11. huhtikuuta, jolloin sai syötön muodossa myös heti ensimmäisen tehopisteensä.

Elokuussa 2021 Copp teki yksivuotisen jatkosopimuksen Jetsin kanssa.

Maaliskuussa 2022 Jets kauppasi Coppin ja kuudennen kierroksen varausvuoron New York Rangersiin vaihdossa Morgan Barroniin, kahteen ehdolliseen toisen kierroksen varausvuoroon ja viidennen kierroksen varausvuoroon.

Heinäkuussa 2022 Copp teki vapaana agenttina Detroit Red Wingsin kanssa viisivuotisen ja noin 28,1 miljoonan dollarin arvoisen jatkosopimuksen.

## Tilastot

## Lähteet
* 
* 
* 

### Viitteet
Johan Anders Murto

**Johan (Hannes) Anders Murto** (6. tammikuuta 1884 Oulu – 6. syyskuuta 1943 Helsinki) oli suomalainen lääkäri ja valtion seerumilaboratorion ja Pasteur-laitoksen johtaja.

Murron vanhemmat olivat kelloseppä Anders Murto ja Maria Kaakinen. Hän pääsi ylioppilaaksi Oulun lyseosta vuonna 1905 ja hän valmistui  Helsingin yliopistosta lääketieteen kandidaatiksi 1909, lisensiaatiksi 1912 ja tohtoriksi 1914. Murto toimi valtion seerumilaboratoriossa amanuenssina 1911–1912 ja assistenttina 1913–1916. Hän oli seerumilaboratorion ja Pasteur-laitoksen johtajana vuodesta 1916 alkaen. Murto oli Helsingin yliopiston serologian dosenttina 1918-1924 ja Suomalainen Tiedeakatemian jäsenenä vuodesta 1919 alkaen.

## Teoksia
Nimellä *J. A. Murto*:
* *Ueber die Einwirkung des Alkohols auf die Opsonine des tierischen Blutserums*. Annales Academiae scientiarum Fennicae. Series A N:o II, 8. Suomalainen tiedeakatemia, Helsinki 1911
* *Ueber die Bakterienkonglutination bei Typhus und typhusähnlichen Infektionen*, väitöskirja. Annales Academiae scientiarum Fennicae. Series A N:o V, 5. Suomalainen tiedeakatemia, Helsinki 1914
* *Über die Eigenschaften der Leprasera bei der Wassermannschen Reaktion* ; kirj. J. A. Murto, Paavo Pirilä ja Wäinö Helme. Annales Academiae scientiarum Fennicae. Series A 10, 21. Suomalainen tiedeakatemia, Helsinki 1918
* *Über die Wassermannsche Reaktion bei Lepra* ; kirj. Paavo Pirilä, J. A. Murto ja Wäinö Helme. Annales Academiae scientiarum Fennicae. Series A 10, 20. Suomalainen tiedeakatemia, Helsinki 1918
* *Oligodynamiasta*. Duodecim 1/1929
* *Lavantauti ja sen leveneminen*. Lääkintöhallitus, Helsinki 1930

## Lähteet
FiDiPro

**FiDiPro-ohjelma** () on kansallinen tieteen rahoitusohjelma, jonka tuella suomalaisiin yliopistoihin tai tutkimuslaitoksiin voidaan palkata kansainvälisesti merkittäviä tutkijoita määräajaksi. 

## Ohjelman sisältö

FiDiPron tarkoituksena on vahvistaa tieteellistä osaamista ja kansainvälistää suomalaista tutkimusjärjestelmää. Ohjelma tähtää myös pitkäaikaiseen kansainväliseen tiedeyhteistyöhön. Hankkeen rahoituksesta vastaavat Suomen Akatemia ja Tekes. 

FiDiPro-ohjelmassa on kaksi tasoa. Ylempi taso on *FiDiPro Professor*. Rahoituksen avulla yliopisto tai tutkimuslaitos voi palkata määräajaksi joko ulkomaalaisen tai pitkään ulkomailla työskennelleen suomalaisen professori-tasoisen tutkijan tekemään tutkimustyötä. FiDiPro-ohjelman kautta huippututkija asettuu ennalta määritettyyn yliopistoon tai tutkimuslaitokseen ja työskentelee määrätyssä tutkimushankkeessa. 

Ohjelman alempi taso on nimeltään *FiDiPro Fellow*. Sen tuella voidaan palkata niin kutsutun post doc-vaiheen ohittanut kokenut tutkija, jolla on tohtorintutkinnon jälkeistä tiedeuraa takanaan vähintään 3–4 vuotta. Tyypillisesti Fellow-ohjelman kautta rekrytoitavat tutkijat ovat nuorempia tutkijoita tai apulaisprofessori-tasoisia tutkijoita.

FiDiPro-tutkimusprojektin kesto voi olla 2–5 vuotta. Tutkija voi vuosittain työskennellä puolet ajasta ulkomailla. Hänen on oltava läsnä tutkimusprojektissa vuosittain minimissään neljä kuukautta ja projektin kestoaikana työskenneltävä Suomessa yhteensä vähintään 12 kuukautta.

Ensimmäiset FiDiPro-tutkimushankkeet aloitettiin ja professorit nimettiin vuonna 2007. Vuosina 2007–2013 ohjelman kautta Suomessa työskenteli 92 professoria ja 14 tutkijaa.    

## Lähteet
Makropaleontologia

**Makropaleontologia** on paleontologian haara, joka tutkii fossiileja, joiden morfologian ja tunnusomaiset piirteet on useimmiten mahdollista määrittää ilman apuvälineitä.

## Makrofossiilit
Makrofossiilit (eng. *macrofossil*) ovat fossiileja, jotka ovat havaittavissa ilman mikroskoopin apua. Toisin kuin mikrofossiileja, niitä on mahdollista tutkia sekä analysoida pitkälti paljaalla silmällä. Useimmat arkeologisilla kaivauksilla tehtävistä fossiililöydöksistä ovat makrofossiileja ja näihin lukeutuvat muun muassa eläinten hampaat ja luut sekä kasvien neulaset, kävyt ja lehdet.
Ari Hyytinen

**Ari Tapani Hyytinen** (s. 29. elokuuta 1972 Jyväskylä) on suomalainen taloustieteilijä. Hän työskentelee professorina Jyväskylän yliopiston kauppakorkeakoulussa ja toimii Yrjö Jahnssonin säätiön tutkimusjohtajana, Eduskunnan pankkivaltuuston neuvonantajana ja Elinkeinoelämän tutkimuslaitoksen Senior Fellow -tehtävässä. Hänen tutkimuksensa käsittelevät muun muassa yrittäjyyttä, pk-yritysten rahoitusta, tuottavuutta ja innovaatioita. Aiemmin Hyytinen on työskennellyt Valtiovarainministeriön taloustieteellisen neuvoston jäsenenä ja suomalaisyritysten taloudellisena neuvonantajana muun muassa tuotehinnoitteluun ja kilpailupolitiikkaan liittyvissä kysymyksissä.

Koulutukseltaan Hyytinen on kauppatieteiden tohtori. Hän väitteli tohtoriksi Helsingin kauppakorkeakoulussa vuonna 2001 otsikolla ”Essays on Bank Screening and Market Power in Loan Markets”.

Hyytinen on yksi Akateemisen talousblogin vakiokirjoittajista. Hänen ja Mika Malirannan kirjoittama kirja *Yritysjohdon taloustiede: Yritykset taloudessa ja taloustieteessä* oli valintakoekirjana kauppatieteellisen alan yhteisvalinnan valintakokeessa vuonna 2016.

## Lähteet

## Aiheesta muualla
* Ari Hyytisen kotisivu
* Hyytisen tutkimukset IDEASissa
Styrbjörn Oskarsson

**Styrbjörn Oskarsson** (s. 26. marraskuuta 1959 Jomala) on entinen suomalainen jalkapalloerotuomari.

Oskarsson aloitti erotuomariuransa II divisioonassa kaudella 1980. Hänet nostettiin tuomaroimaan I divisioonan otteluita jo seuraavana vuonna ja ensimmäistä kertaa SM-sarjan erotuomarina Oskarsson toimi 1983. Pääsarjaurallaan hän tuomitsi yhteensä 100 ottelua vuosina 1983–1994. Hän toimi myös Suomen Cupin finaalin erotuomarina 1993. Oskarsson on toiminut 1990-luvun alussa myös Euroopan jalkapalloliiton UEFA:n kansainvälisenä erotuomarina sekä myöhemmin UEFA:n otteludelegaattina. Ainoan A-maaottelunsa hän tuomitsi huhtikuussa 1994, jolloin Tanska ja Unkari kohtasivat Kööpenhaminassa. 

Ahvenanmaan jalkapalloliiton puheenjohtaja Oskarsson oli vuosina 2009–2012. Hän on yksi harvoja suomalaisia erotuomareita, jonka fyysistä koskemattomuutta on ottelun aikana loukattu, kun Oskarssonia 1980-luvulla heitettiin Lahdessa puukengällä.

## Lähteet
Paleopatologia

**Paleopatologia** (eng. *paleopathology*) on muinaisia sairauksia ja niiden kehitystä historian halki tutkiva tieteenala. Paleopatologisten tutkimusten päätavoitteina on selvittää sekä ymmärtää erilaisten tautien historiaa, kuten niiden roolia menneisyyden ihmispopulaatioiden muutoksissa. Tutkimuksissa muun muassa osteologisten löydösten pohjalta kerätyn tiedon avulla pystytään ennustamaan sairauksien mahdollista kehityskulkua nykypopulaatiossa ja vaikutuksia tulevaisuudessa.

## Lähteet
Harparskog-linja

**Harparskog-linja** oli suomalaisten talvisodan jälkeen 1940–1941 Hangon vuokra-alueen rajalle rakentama kantalinnoitettu pääpuolustusasema. Sen tarkoitus oli eristää vuokra-alue ja suojata Etelä-Suomea puna-armeijalta. Linja ei ehtinyt täysin valmistua jatkosodan alkuun mennessä eikä sitä käytetty varsinaisissa sotatoimissa Hangon rintamalla. Puolustuslinjan olemassaolo mahdollisti kuitenkin joukkojen siirron Hangon alueelta itään heinä-elokuussa 1941. Linjan rakentamisesta vastasi kapteeni, myöhemmin majuri M. Kuumola. Linja ulottui lännestä Bromarvin Vättlaxissa sijainneesta Vestervikistä itään aina Skärlandetin saaren eteläpuolelle Baggön alueelle saakka. 

Toukokuun lopulla 1941 Harparskog-linjalla oli valmiina 46 betonibunkkeria ja 141 oli rakenteilla. Korsuja oli valmiina 46 ja 13 rakenteilla, tykkiasemia oli valmiina 70 ja 12 rakenteilla ja konekivääripesäkkeitä oli 113 ja 12 rakenteilla. Linjalle oli rakennettu yhteensä 57,8 kilometriä piikkilankaestettä ja 3,8 kilometriä panssarivaunuestettä. Hankoniemen poikki kulki yhtenäinen panssarivaunueste, jonka takana olivat taisteluhaudat ja niiden takana taas bunkkerit ja korsut. Jatkosodan jälkeen Harparskogin bunkkerit toimivat asevarastoina 1990-luvulle saakka.

Harparskog-linjan rakenteet ovat säilyneet suurelta osin. Linjan muistomerkki sijaitsee paikassa, missä marsalkka Mannerheim otti 15. joulukuuta 1941 vastaan Hangon rintaman joukkojen ohimarssin. Linjan nimi tulee kylästä, jonka läpi se kulkee.

## Lähteet

## Aiheesta muualla
* Kimmo Nummelan Hangon rintama-sivusto : Harparskog-linja
Anna Anthonius

**Anna Anthonius** eli **Anna Smirnoff**, o.s. *Eskolin* (19. maaliskuuta 1882 Urjala – 22. elokuuta 1924 Helsingin maalaiskunta) oli suomalainen sirkuskiertueilla esiintynyt sirkusesiintyjä. Hänet tunnettiin *[[Urjala]]n voimanaisena*. 

Anna Anthoniuksen pituus oli 175 cm ja hän painoi 120 kiloa. Hän esiintyi voimanumeroissa yhdessä miehensä voimamies Anton Anthoniuksen aik. Smirnoff kanssa eri sirkusseurueissa joista yksi oli *Sirkus Antonio*. Vaasasta kotoisin ollut Anton Anthonius perusti voimanumeroihin ja painiin erikoistuneen Sirkus Antonion vuonna 1900. Anna Anthoniuksen mainostettiin olleen Euroopan voimakkain nainen ja mainostekstien mukaan hän kykeni juoksemaan vapaasti kantaen selässään kolmea täysikasvuista miestä sekä nostamaan 50 kiloa 16 kertaa päänsä yli.

## Kirjallisuutta
* Heikki Nevala : *Huvielämän kiertolaisia. Kotimainen sirkus ja tivolitoiminta 1900–1950*. Keravan museo ja Sirkuksen tiedotuskeskus 2015 

## Lähteet

## Aiheesta muualla
* Visiittikortti Anna Anthonius, Antonius (Anna Smirnof, o.s. Eskolin), voimailijia sirkusesiintyjä ”Urjalan voimanainen” studiossa otetussa muotokuvassa noin 1903–1905, Keravan museon Sariola-kokoelma Finnassa
* Seura, 10.07.2022, Riikka Forsström, Anna Anthonius oli Suomen vahvin nainen Urjalasta, joka herätti aikanaan ihmetystä: ”Tämä ei voi olla totta naisen tekemäksi!”
Pesänselvittäjä

**Pesänselvittäjä** on tuomioistuimen määräämä kuolinpesän virallisselvittäjä, jonka tehtävänä on velkojen maksaminen sekä muut tarvittavat toimenpiteet pesän saattamiseksi sellaiseen tilaan, jossa perinnönjako voidaan aloittaa.

Pesänselvittäjän tulee ryhtyä kaikkiin sellaisiin toimiin, jotka ovat tarpeen kuolinpesän selvittämiseksi. Ensimmäisenä tehtävänä pesänselvittäjällä on jäämistöomaisuuden haltuunotto. Tämän jälkeen selvittäjän on maksettava pesän velat ja perittävä saatavat. Pesänselvittäjä on oikeutettu maksamaan pesänselvitysvelkoja pesän varoista päältäpäin selvityksen aikana. Pesänselvittäjä voi myös luovuttaa kuolinpesän konkurssiin, tosin tämä on harvinaista ja tulee kyseeseen lähinnä kun pesällä on realisoitavaa yritysomaisuutta.

Pesänselvittäjä toimii kuolinpesän edustajana kolmatta tahoa vastaan ja toimii kantajana ja vastaajana kuolinpesää koskevissa asioissa. Osakkailla ei ole kelpoisuutta edustaa kuolinpesää silloin, kun pesä on pesänselvittäjän hallinnossa. Kun tuomioistuin on määrännyt pesänselvittäjän selvittämään kuolinpesän, kuolinpesän osakkaat voivat käyttää pesään kuuluvaa omaisuutta vain pesänselvittäjän antaman valtuutuksen nojalla. Pesänselvittäjän tulee pitää tiliä toimenpiteistään, ja hän on korvausvelvollinen pesän osakkaille ja muille selvityksestä riippuvaisille tahoille aiheuttamastaan vahingosta.

Pesänselvittäjä ei ole viranomainen, mutta Suomessa tuomioistuin (käräjäoikeus) määrää pesänselvittäjän toimeensa hakemuksesta, sekä tarvittaessa voi myös erottaa hänet. Poikkeustapauksessa, kuten laajoissa ja monimutkaisissa pesissä, pesänselvittäjiä voi olla useitakin.

Perinnönjakoa ei voi aloittaa ennen kuin pesänselvittäjä ilmoittaa selvityksen päättyneeksi. Perinnönjako itsessään ei kuulu pesänselvittäjän toimivaltaan, vaan toimitusjakoa varten voidaan määrätä erillinen pesänjakaja. Sama henkilö voi olla sekä pesänselvittäjä että -jakajakin. Kun mahdollinen omaisuuden ositus ja perinnönjako on toimitettu sekä tullut lainvoimaiseksi, pesänselvittäjän on luovutettava kullekin osakkaalle tälle perintönä tuleva omaisuus. Pesänselvittäjän toimivalta toisin sanoen jatkuu siihen saakka, kunnes selvittäjän hallinnassa oleva pesän omaisuus on luovutettu perinnön saaville osakkaille.

Omaisuuden ositusta varten pesänselvittäjää ei voi määrätä.

Pesänselvittäjää koskevat lain säännökset löytyvät perintökaaresta, sen 19. luvusta.

## Kirjallisuutta
* 
*Tapani Lohi, Pertti Välimäki (1999) *Pesänselvityksen ongelmakohtia*, Talentum, ISBN P9521402083

## Lähteet ja alaviitteet
Omuranvalas

**Omuranvalas** (*Balaenoptera omurai*) on erittäin harvinainen uurteisvalaisiin kuuluva valaslaji.

## Lähteet

## Aiheesta muualla
* Mystinen valas löytyi ensimmäistä kertaa elossa Yle.fi 31.10.2015
* Omura’s whales (Balaenoptera omurai) off northwest Madagascar Royal Society Publishing 14.10.2015